Bartolomē Estebans Muriljo

Bartolomē Estebans Muriljo () (dzimis 1617. gada 31. decembrī Seviļā, miris 1682. gada 3. aprīlī turpat) bija spāņu gleznotājs. Visu mūžu pavadījis dzimtajā Seviļā. 1660. gadā kļuva par Seviļas mākslas akadēmijas pirmo prezidentu. 
Gleznojis reliģiskus motīvus un pilsētas nabagu dzīvi, slaveni ir Muriljo Dievmātes, "Šķīstā ieņemšana", "Padujas svētā Antonija brīnums", "Zēns ar suni", kā arī Seviļas bērnu gleznojumi.

Gleznas atrodas daudzos pasaules muzejos, tomēr vislielākā Muriljo darbu kolekcija ir Prado un Seviļas mākslas muzejā.
Muriljo raksturīgi skaistuma meklējumi, idealizējošas tendences, mīksta, gaisīga gleznošanas maniere un izsmalcināta meistarība gaismēnas atveidošanā. Vienots kolorīts tikai vēlīnajos darbos, sakarā ar dekoratīvo tendenču pastiprināšanos iegūst nevajadzīgu raibumu, bieži reliģiskās kompozīcijas iegūst dekoratīvisma iezīmes, bet tēli kļūst virspusēji, idealizēti un salkani.

 Ārējās saites 

Kategorija:1617. gadā dzimušie
Kategorija:1682. gadā mirušie
Kategorija:Andalūzijā dzimušie
Kategorija:Spānijas gleznotāji
Kategorija:Baroka gleznotāji